GBX ระรื่น! Q2/59 พลิกมีกำไรอยู่ที่ 2.07 ลบ. หลังรายได้เพิ่ม-ค่าใช้จ่ายลด
GBX ระรื่น! Q2/59 พลิกมีกำไรอยู่ที่ 2.07 ลบ.จากปีก่อนขาดทุน 9.50 ลบ. หลังมีรายได้จากการขายทองคำแท่งเพิ่มขึ้น-ค่าใช้จ่ายในการดำเนินงานลดลง ขณะที่ช่วง 6 เดือนแรก มีกำไรเพิ่มขึ้น 4,439% อยู่ที่ 13.44 ลบ. จากปีก่อน 0.30 ลบ.
11 ส.ค. 2559

บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 2.07 ล้านบาท หรือมีกำไรสุทธิ 0.0019 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 9.50 ล้านบาท หรือขาดทุนสุทธิ 0.0087 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีรายได้จากการขายทองคำแท่งเพิ่มขึ้น-รายได้ค่านายหน้าธุรกิจหลักทรัพย์ของบริษัทย่อยเพิ่มขึ้น และมีค่าใช้จ่ายในการดำเนินงานและการบริหารลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 13.44 ล้านบาท หรือ 0.0123 บาทต่อหุ้น เพิ่มขึ้น 4,439% จากช่วงเดียวกันของปีก่อนที่มีกำไรสุทธิ 0.30 ล้านบาท หรือ 0.0003 บาทต่อหุ้น